Y GWASANAETH IECHYD GWLADOL, CYMRU Enwi, cychwyn, cymhwyso a dehongli 1 1 Enw'r Rheoliadau hyn yw Rheoliadau'r Gwasanaeth Iechyd Gwladol (Ffioedd am Gyffuriau a Chyfarpar) (Cymru) (Diwygio) 2006 a deuant i rym ar 1 Ebrill 2006. 2 Mae'r Rheoliadau hyn yn gymwys o ran Cymru. 3 Yn y Rheoliadau hyn, ystyr “y prif Reoliadau ” (“ the principal Regulations ”) yw Rheoliadau'r Gwasanaeth Iechyd Gwladol (Ffioedd am Gyffuriau a Chyfarpar) (Cymru) 2001 . Diwygio rheoliad 8 o'r prif Reoliadau 2 1 Diwygir rheoliad 8 o'r prif Reoliadau (esemptiadau) fel a ganlyn. 2 Yn lle paragraff (1) rhodder y canlynol— 1 Yn ddarostyngedig i baragraff (3), ni fydd ffi yn daladwy o dan reoliadau 3, 4, 6 neu 7 gan y canlynol— a person sydd o dan 16 oed; b person sydd o dan 19 oed sy'n derbyn addysg lawnamser gymwys o fewn ystyr paragraff 7 o Atodlen 12 i'r Ddeddf; c person sydd o dan 25 oed ac sy'n cyflwyno— i ffurflen bresgripsiwn Gymreig, neu ii swp-ddyroddiad sy'n ymwneud â phresgripsiwn amlroddadwy Cymreig; ch person sydd wedi cyrraedd 60 oed; d menyw sydd â thystysgrif esemptio ddilys a ddyroddwyd gan Fwrdd Iechyd Lleol ar y sail ei bod yn fam sy'n disgwyl neu sydd wedi rhoi genedigaeth yn ystod y deuddeg mis diwethaf i blentyn byw neu i blentyn y gellir cofrestru ei fod yn farwanedig o dan Ddeddf Cofrestru Genedigaethau a Marwolaethau 1953 neu sydd â thystysgrif esemptio ddilys a ddyroddwyd o dan drefniadau cyfatebol sy'n effeithiol yn Lloegr, yr Alban neu Ogledd Iwerddon; dd person sydd â thystysgrif esemptio ddilys a ddyroddwyd gan Fwrdd Iechyd Lleol ar y sail ei fod yn dioddef un neu fwy o'r cyflyrau canlynol— i ffistwla parhaol (gan gynnwys caecostomi, colostomi, laryngostomi neu ileostomi) sy'n gwneud gorchuddion llawfeddygol neu gyfarpar yn ofynnol yn barhaol; ii yr anhwylderau canlynol— ffurfiau o hypoadrenaledd (gan gynnwys clefyd Addison) y mae therapi amnewid penodol yn hanfodol ar ei gyfer diabetes insipidus a ffurfiau eraill o hypobidwitedd diabetes mellitus — ac eithrio pan yw'r drinaeth drwy ddeiet yn unig hypoarathyroidedd myasthenia gravis mycsoedema iii epilepsi sy'n ei gwneud yn ofynnol i barhau â therapi gwrth-ddirdynnol; iv anabledd corfforol parhaus sy'n rhwystro'r claf rhag gadael ei breswylfa heb gymorth person arall; neu gan berson sydd â thystysgrif esemptio ddilys a ddyroddwyd o dan drefniadau cyfatebol sy'n effeithiol yn Lloegr, yr Alban neu Ogledd Iwerddon; e person sydd â thystysgrif esemptio ddilys a ddyroddwyd gan y Cynulliad Cenedlaethol o ran cyflenwi cyffuriau a chyfarpar ar gyfer trin anabledd sydd wedi'i dderbyn, ond yn y naill achos neu'r llall dim ond o ran y cyflenwadau hynny y mae'r dystysgrif yn ymwneud â hwy; f person sydd â thystysgrif ragdalu ddilys neu dystysgrif ragdalu ddilys a roddwyd o dan drefniadau cyfatebol sy'n effeithiol yn Lloegr, yr Alban neu Ogledd Iwerddon . 3 Ym mharagraff (2)— a yn is-baragraff (a) yn lle “yn unrhyw un o is-baragraffau (a), (b) neu (d)” rhodder “yn unrhyw un o is-baragraffau (a) i (ch) neu (e)”; b yn is-baragraff (b) yn lle “is-baragraffau (a) i (dd)” rhodder “is-baragraffau (a) i (f)”. 4 Ym mharagraff (3A) yn lle “paragraff (1)(a) neu (b)” rhodder “paragraff (1)(a) i (ch)”. Diwygio rheoliad 9 o'r prif Reoliadau 3 1 Diwygir rheoliad 9 o'r prif Reoliadau (Tystysgrifau esemptio — gwneud cais amdanynt a'u rhoi) fel a ganlyn. 2 Ym mharagraff (1)— a yn lle “rheoliad 8(1)(c), (ch) neu (d)” rhodder “rheoliad 8(1)(d), (dd) neu (e)”; b yn lle “is-baragraff (c) neu (ch)” rhodder “is-baragraff (d) neu (dd)”; ac c yn lle “o dan is-baragraff (d)” rhodder “o dan is-baragraff (e)”. 3 Ym mharagraff (2) yn lle “is-baragraff (c)” rhodder “is-baragraff (d)”. 4 Ym mharagraff (3)— a yn lle “rheoliad 8(1)(a) neu (b)” rhodder “rheoliad 8(1)(a) i (ch)”; b yn lle “rheoliad 8(1)(ch)” rhodder “rheoliad 8(1)(dd)”. 5 Ym mharagraff (4) yn lle “rheoliad 8(1)(d)” rhodder “rheoliad 8(1)(e)”. Diwygio rheoliad 10 o'r prif Reoliadau 4 1 Diwygir rheoliad 10 o'r prif Reoliadau (Tystysgrifau rhagdalu) fel a ganlyn. 2 Ym mharagraff (3) yn lle “rheoliad 8(1)(dd)” rhodder “rheoliad 8(1)(f)”. 3 Ym mharagraff (6)(a) yn lle “rheoliad 8(1)(b) i (d)” rhodder “rheoliad 8(1)(ch) i (e)”. 4 Ym mharagraff 10(a) yn lle “rheoliad 8(1)(b) i (d)” rhodder “rheoliad 8(1)(ch) i (e)”. 5 Ym mharagraff 14(b)(i) yn lle “rheoliad 8(1)(b) i (d)” rhodder “rheoliad 8(1)(ch) i (e)”. 6 Ym mharagraff 14(c)(i) yn lle “rheoliad 8(1)(b) i (d)” rhodder “rheoliad 8(1)(ch) i (e)”. Diwygio rheoliad 11 o'r prif Reoliadau 5 Yn rheoliad 11(3) o'r prif Reoliadau (ad-dalu ffioedd) yn lle “rheoliad 8(1)(d)” rhodder “rheoliad 8(1)(e)”. Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 D. Elis-Thomas Llywydd y Cynulliad Cenedlaethol 28 Mawrth 2006